Kriza u Kriznom štabu - Pešić, Vesna (Peščanik NVO, 2021)
Iako je Krizni štab od svog osnivanja u krizi, sada je praktično postao nepotreban. Dok zaraza i stopa smrtnosti rastu, KZ ničemu ne služi. Kovid 19 koji hara Srbijom glavna je tema, važnije i nema jer svakog dana, kako neko reče, umre jedan pun autobus putnika. Samo neko bez glave i srca može mirno da prelazi preko ove kataklizme. Juče, na dan 5. oktobra, posle duge pauze održan je sastanak Kriznog štaba. Nedeljama, ako ne i mesecima se čekalo da se on sastane, a to se nije dešavalo iz nepoznatih razloga. Ne znam kako se dogodilo da jedna osoba bez ikakvog ugleda, znanja i sposobnosti kao što je Ana Brnabić postane šefica Kriznog štaba, dok su ministar zdravlja i nadležne institucije kao u zemlju propali